CELEX: 32020D0402(01)
Language: lt
Date: 1585699200000
Title: Komisijos sprendimas 2020 m. balandžio 1 d. kuriuo iš dalies keičiamas Sprendimas 2017/C 287/03, kuriuo skiriami konsultacinės ekologinės gamybos grupės nariai ir sudaromas kandidatų sąrašas 2020/C 110/04

2.4.2020   
               
               
                  LT
               
               
                  Europos Sąjungos oficialusis leidinys
               
               
                  C 110/4
               
            
         KOMISIJOS SPRENDIMAS
         2020 m. balandžio 1 d.
         kuriuo iš dalies keičiamas Sprendimas 2017/C 287/03, kuriuo skiriami konsultacinės ekologinės gamybos grupės nariai ir sudaromas kandidatų sąrašas
         (2020/C 110/04)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. birželio 3 d. Komisijos sprendimą 2009/427/EB, kuriuo sudaroma konsultacinė ekologinės gamybos ekspertų grupė (1), ypač į jo 4 straipsnio 2 dalį,
         kadangi:
         
                     (1)
                  
                  
                     Sprendimu 2009/427/EB Komisija sudarė konsultacinę ekologinės gamybos ekspertų grupę (toliau – grupė);
                  
               
                     (2)
                  
                  
                     Komisijos sprendimu 2017/C 287/03 (2) kandidatų grupės nariais paskirtų ekspertų sąrašas buvo sudarytas pagal Sprendimo 2009/427/EB 4 straipsnio 2 dalį ir Tarybos reglamento (EB) Nr. 834/2007 (3) taikymo sritį;
                  
               
                     (3)
                  
                  
                     Reglamentas (EB) Nr. 834/2007 buvo panaikintas Europos Parlamento ir Tarybos reglamentu (ES) 2018/848 (4). Jis taikomas, inter alia, jūros druskai ir kitoms maistui ir pašarams skirtoms druskoms, kurios nebuvo įtrauktos į Reglamento (EB) Nr. 834/2007 taikymo sritį;
                  
               
                     (4)
                  
                  
                     pagal Reglamento (ES) 2018/848 21 straipsnio 1 dalį Komisijai suteikiami įgaliojimai priimti deleguotuosius aktus, kuriais nustatomos papildomos išsamios maistui ir pašarams skirtos jūros druskos ir kitų druskų gamybos taisyklės. Pagal Sprendimo 2009/427/EB 2 straipsnio b punktą ekspertų grupė padeda Komisijai rengti naujas gamybos taisykles;
                  
               
                     (5)
                  
                  
                     siekiant padėti Komisijai parengti maisto produktams ir pašarams skirtos jūros druskos ir kitų druskų gamybos taisykles, pagal Sprendimo 2009/427/EB 5 straipsnio 2 dalį turėtų būti įsteigtas druskos gamybos patirties turintis pogrupis. Druskos gamybos ekspertai turėtų būti įtraukti į Sprendimu 2017/C 287/03 sudarytą kandidatų sąrašą;
                  
               
                     (6)
                  
                  
                     pagal Sprendimo 2009/427/EB 4 straipsnio 2 dalį ir laikantis Komisijos skaidrumo politikos, Komisijos ekspertų grupių ir kitų panašių subjektų registre paskelbtas kvietimas teikti ekspertų paraiškas. Pareiškėjų pateikti dokumentai buvo įvertinti ir remiantis vertinimu buvo atlikta atranka, pagal kurią keturi druskos gamybos ekspertai galėjo būti įtraukti į kandidatų sąrašo nariais paskirtų ekspertų sąrašą;
                  
               
                     (7)
                  
                  
                     kad užbaigtų atrankos procedūrą, Komisija turėtų įtraukti šiuos ekspertus į kandidatų rezervo sąrašą,
                  
               NUSPRENDĖ:
         
            1 straipsnis
            Komisijos sprendimo 2017/C 287/03 priedo B dalyje į abėcėlinį į kandidatų sąrašą įtrauktų ekspertų sąrašą įterpiamos šios pavardės:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. balandžio 1 d.
            
               
                  Komisijos vardu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 139, 2009 6 5, p. 29.
         
            (2)  Komisijos sprendimas 2017/C 287/03, kuriuo skiriami konsultacinės ekologinės gamybos grupės nariai ir sudaromas kandidatų sąrašas (OL C 287, 2017 8 31, p. 3).
         
            (3)  2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo, panaikinantis Reglamentą (EEB) Nr. 2092/91 (OL L 189, 2007 7 20, p. 1).
         
            (4)  2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1).